มารอบที่3 แล้วครับร้านนี้ ร้านหาไม่ยากครับ อยู่ใกล้ๆกลับไก่ทอดเที่ยงคืน ป้ายใหญ่ร้านสว่าง โต๊ะดูสะอาดสะอ้าน

กับข้าวมีให้เลือกหลากหลายครับ มีทั้งข้าวต้มและข้าวสวยครับ ข้าวต้มเสิร์ฟมาร้อนๆเลยครับ

แนะนำ กะเพรากรอบไข่เยี่ยวม้า เด็ดมากครับเมนูนี้ ห้ามพลาดเลย รสจัดจ้าน เผ็ด กลมกล่อม ไข่เยี่ยวม้ากลิ่นไม่แรง ทานคู่ข้าวต้มก็อร่อย ข้าวสวยก็เข้ากันดีครับ

เมนูต่อไป หมูเค็ม แต่ดูไปดูมาเหมือนหมูกรอบ อร่อยดีครับกรอบๆ ไม่เค็มมาก ไม่มันเกินไป

จับฉ่าย น้ำไม่เยอะจนท่วม เน้นผักมากกว่า รสดี ไม่เค็ม กลมกล่อม ผักเปื่อยใช้ได้เลย

ไส้พะโล้ กลิ่นไม่แรงมาก แต่ยังติดมานิดหน่อย เปื่อยพอควร รสพะโล้โอเคเลย ทานคู่น้ำจิ้มของทางร้านแซ่บๆ อร่อยขึ้นไปอีก

ยำต่างๆ เช่น ยำไข่เค็ม ยำเกียมฉ่าย อร่อยครับ รสนัว เผ็ดพอสมควร ให้ไข่มาเยอะพอดีทาน เรียกว่า ครบเครื่องครบรส

แนะนำครับ สำหรับคนหาทานมื้อดึก เป็นอีกร้านที่น่ามานั่งจิบเบียร์ ทานอาหาร พูดคุยกับเพื่อน ราคาไม่แพงจนเกินไป คุ้มกับรสชาติอาหาร

โดยรวมแล้วให้ 4 ดาวครับ ติดอย่างเดียว ปลาหมึกผัดไข่เค็ม ไม่เป็นอย่างที่หวังไว้ รสไม่ถึง ไข่แดงไม่เยอะ ไม่แนะนำเมนูนี้ แต่แล้วแต่คนชอบด้วย ผมชอบเป็นผัดอีกแบบมากกว่า แต่อย่างอื่นอร่อยครับ โต๊ะสะอาด แต่ถ้ามาดึก อาจจอดรถยากนิดนึง

**รีวิวนี้เป็นความเห็นส่วนบุคคล โปรดใช้วิจารณญาณอ่าน***